Segja má að skammt sé stórra högga á milli í verkstæðisrekstri í Borgarnesi . Undanfarin misseri hefur eitt sprautuverkstæði verið rekið þar í bæ og eitt bifreiðaverkstæði , en nú hafa tvö ný bifreiðaverkstæði bæst við . Annað nefnist Hvannnes sem er við Sólbakka 3 en hitt nefnist Brákarsund og er í nýlegu húsi við Sólbakka 28 . Sagt er að neyðin kenni naktri konu að spinna og á það vel við í þessu tilfelli þar sem bæði nýju verkstæðin eru stofnuð vegna breytinga í atvinnu hjá eigendum þeirra en einnig vegna þess að verkstæðishúsin hefðu ella staðið áfram auð . Skessuhorn leit í heimsókn á bæði þessi verkstæði í vikunni sem leið og birtist viðtöl við eigendur þeirra í Skessuhorni sem kemur út á morgun .